Съдържание
Индекс 🔎︎

# Изпълняване оператор на SQL

Отваря диалогов прозорец, в който можете да въведете команда на SQL за администриране на база от данни.

За достъп до тази команда...

В прозорец с база от данни изберете Инструменти - SQL.

Изпълняване на заявки на SQL

В този диалог можете да въвеждате само административни команди като Grant, Create Table или Drop Table, не и команди за филтриране. Възможните команди зависят от източника на данни, например dBASE може да изпълнява само някои от изброените тук команди на SQL.

За да стартирате заявка на SQL за филтриране на данни от базата, използвайте изгледа за проектиране на заявки.

## Команда за изпълнение

Въведете административната команда на SQL, която желаете да се изпълни.

Например за източника на данни „Библиография“ можете да въведете следната команда:

SELECT "Address" FROM "biblio" "biblio"

За повече информация относно командите нa SQL вижте документацията на използваната система за управление на бази от данни.

## Предходни команди

Изброява изпълнените до момента команди на SQL. За да стартирате команда повторно, щракнете върху нея и после – върху Изпълняване.

## Състояние

Показва резултатите, включително грешки, на стартираните от вас команди на SQL.

## Стартиране

Изпълнява командата, въведена от вас в полето Команда за изпълнение.

## Затваряне

Затваря диалоговия прозорец.