Съдържание
Индекс 🔎︎

# Помощник за диаграма - Серии от данни

На тази страница от помощника за диаграма можете да промените областта –източник за всяка серия от данни поотделно, включително за надписите. Можете да промените също и областта за имена на категории. Можете първо да изберете област в страницата Област от данни, след което тук да премахнете излишните серии от данни или да добавите нови.

Ако тези настройки не са ви необходими, просто задайте областта с данни в страницата Област от данни и пропуснете тази страница.

За достъп до тази команда...

Изберете Вмъкване - Диаграма...

Вмъкване на диаграма

Щракнете двукратно върху диаграма, след което изберете Форматиране - Диапазони с данни.

Този диалогов прозорец е налице само за диаграми, базирани върху таблица на Calc или Writer.

Натиснете Shift+F1 и посочете някоя контрола, за да научите повече за нея.

## Организиране на серии от данни

В списъчното поле Серия от данни виждате списък на всички серии от данни в текущата диаграма.

- За да организирате сериите от данни, изберете елемент от списъка.

- Щракнете върху Добавяне, за да добавите нова серия от данни под избраната. Тя ще има същия тип като избрания елемент.

- Щракнете върху Премахване, за да премахнете избрания елемент от списъка Серия от данни.

- Използвайте бутоните със стрелки нагоре и надолу, за да местите избрания запис в списъка нагоре или надолу. Това не променя реда на данните в таблицата – източник, а само подреждането в диаграмата.

## Редактиране на серии от данни

1. Щракнете върху елемент в списъка, за да прегледате и редактирате свойствата му.

   В списъка Области с данни виждате предназначенията и областите с данни на отделните компоненти на серията от данни.

2. Щракнете върху елемент, после редактирайте съдържанието в текстовото поле по-долу.

   Надписът до текстовото поле показва избраното в момента предназначение.

3. Въведете диапазона или щракнете върху Избор на област с данни, за да минимизирате диалоговия прозорец и да изберете диапазона с мишката.

   Ако ви е необходима област, съставена от отделени един от друг блокове от клетки, въведете първия диапазон, после ръчно добавете знак „точка и запетая“ в края на текстовото поле и въведете другите диапазони, също разделени с точка и запетая.

Областите с предназначение „данни“, например „Стойности на Y“, не трябва да включват клетка с надпис.

## Редактиране на категории или надписи на данни

- Въведете или изберете област от клетки, която да бъде използвана като източник на текстове за категории или надписи на данните.

Според типа на диаграмата текстовете се показват върху оста X или като надписи на данните.

Теми, свързани с показаната

Вмъкване на диаграми

Помощник за диаграма - Тип диаграма

Помощник за диаграма - Област с данни

Помощник за диаграма - Елементи на диаграмата